**DECIZIA ETAPEI DE ÎNCADRARE**

**Nr. ........... din ............**

Ca urmare a solicitării de emitere a acordului de mediu adresate de **ENGIE ROMANIA SA reprezentata de ANNE-MARIE GESTIN prin DIVERSINST SRL reprezentat de STEFAN IONUT CLAUDIU prin imputernicit BORBELY IONUT,** cu sediul în orașul Ploiești, str. Cuza Voda, nr. 17, bl. D 4, et. 5, ap. 14, înregistrată la APM Brașov cu nr. 986 din 26.01.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri și completǎri prin **Legea nr. 49/2011**, cu modificările și completările ulterioare;

și ca urmare a completărilor depuse la dosar cu nr. 2513/24.02.2023, nr. 2863/28.02.2024, nr. 2873/29.02.2024, nr. 6810/23.05.2024, autoritatea competentă pentru protecţia mediului APM Brașov **decide,** ca urmare a consultărilor desfăşurate în cadrul şedinţei Comisiei de Analiză Tehnică din data de 27.02.2024, că proiectul **„Înlocuire rețea de distribuție gaze naturale, supratraversare pârâu Mândra, str. Principală DN1 E68, sat Mândra, comuna Mândra**”, propus a se realiza in jud. Brasov, com. Mândra, sat Mândra, conform Certificatul de urbanism nr. 9/16.01.2024, eliberat de Primăria Comunei Mândra, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018, privind evaluarea impactului anumitor proiecte publice și private asupra mediului, **Anexa nr. 2** pct. 13, lit. a) orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;
2. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
3. lipsa observațiilor din partea publicului interesat;
4. în urma analizării criteriilor de selecție pentru stabilirea necesității efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

Proiectul propus are ca scop înlocuirea conductei de distribuție gaze naturale presiune redusă în comuna Mândra, sat Mândra, în zona amonte DN1, pe o lungime de L= 26 m, pentru a asigura distribuția cu gaze naturale la gospodăriile din zonă.

**Situația existentă**

În prezent, conducta de transport gaze naturale de presiune redusă din OL Ø 2” traversează aerian pr. Iaz (Mândra) la cca. 1,80 m amonte de podul rutier de pe E68 Brașov – Făgăraș – Sibiu, la ieșirea din localitatea Mândra spre Făgăraș, jud. Brașov.

**Situața propusă**

Se realizează următoarelor lucrări:

* înlocuirea conductei de distribuție gaze naturale presiune redusă din comuna Mândra, sat Mândra, se va realiza amonte de podul rutier de pe DN1, la cca. 5 m, pe o lungime de L= 26 m;
* conducta de distribuție gaze naturale se va realiza din OL Ø 2” cu regim de presiune redusă și se va racorda la conducta existentă;
* conducta de distribuție gaze naturale va supratraversa pr. Iaz, și va fi amplasată pe o construcție de susținere la cota 433,48 mdMN ( 4,54 m față de cota talvegului și 2,07 m față de cota Q1% (431,41 mdMN)).

În secțiunea de traversare a albiei pr. Iaz, conform soluției propuse, structura proiectată va fi realizată din stâlpi metalici zăbreliți, legați prin grindă de susținere din țeavă pătrată sudată. Distanța dintre stâlpi va fi de 15,50 m, iar structura se va amplasa pe fundații izolate tip bloc de beton și cuzinet armat, amplasate la peste 5 m față de limitele albiei minore a pr. Iaz.

**Datele tehnice ale supratraversării pr. Iaz:**

Lungime traversare conductă OL Ø 2”: L = 15.5 m;

Debit Q1% în secțiunea traversării = 51,6 mc/s;

Cota Q1% = 431.41 mdMN

Cota talveg în secțiunea traversării = 428.94 mdMN

Cotă intrados = 433.48 mdMN

Înălțime de siguranță față de Q1% (m) = 2.07 m

Coordonate STEREO 70 traversare:

* mal stâng: X= 480672.44; Y= 502914.27
* mal drept: X= 480669.55; Y= 502920.83

**LUCRĂRI NECESARE ORGANIZĂRII DE ŞANTIER:**

Execuția lucrărilor se va desfășura in succesiunea operațiilor procesului tehnologic de montare a conductei in conformitate cu prevederile ”Norme tehnice pentru proiectare, execuția și exploatarea sistemelor de alimentare cu gaze naturale” NTPEE-2018 .

Beneficiarul va asigura antreprenorului avizele, acordurile și autorizațiile necesare execuției lucrărilor în cadrul culoarului de lucru.

Organizarea execuției lucrărilor va avea următoarea succesiune tehnologica:

* Predarea de amplasament, care se realizeaza prin pichetarea traseului conductei, a culoarului de lucru;
* Contractarea lucrărilor;
* Pregătirea culoarului de lucru;
* Manipularea, depozitarea și transportul materialului tubular izolat;
* Realizare fundație beton pentru stalpi;
* Încastrare stalpi metalici în fundație de beton;
* Înșiruirea materiaului tubular;
* Îmbinarea țevilor prin sudură;
* Montarea conductei pe stalpi;
* Verificarea sudurilor cu ultrasunete;
* Izolvarea conductei;
* Probarea conductei si a instalațiilor aferente;
* Recepționarea lucrărilor;
* Cuplarea conductei cu instalația existentă;
* Punerea în funcțiune;

Materialelel, toaletele ecologice necesare reaalizarii lucrarilor respectiv a stalpilor de sustinere si a reamplasatii conductei vor fi depozitate in locuri special amenajate puse la dispozitie de catre beneficiarul lucrarii.

**LUCRARI DE REFACERE A AMPLASAMENTULUI LA FINALIZAREA INVESTIŢIEI**

La finalizarea lucrărilor se vor evacua din vecinătatea amplasamentului toate materialele rămase în urma execuţiei.

Zonele afectate de lucrari se vor elibera de toate resturile rezultate la constructie si se reface stratul in zonele in care acesta a fost afectat.

***b) cumularea cu alte proiecte existente și/sau aprobate:*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) Cantitatea si tipurile de deseuri generate/gestionate:***

În cadrul organizării de șantier se va amenaja o platformă destinată colectării şi gestionării tuturor tipurilor de deşeuri ce vor rezulta în urma execuţiei lucrărilor, prevăzută cu pubele, containere şi recipienţi special destinaţi depozitării temporare a deşeurilor.

În timpul funcționării rețelei de distribuție gaze naturale nu se produc deșeuri industriale.

1. ***poluarea și alte efecte negative:***

**Protecția calității aerului :**

Activitatile generatoare de poluanțo pentru aer in timpul lucrarilor de constructii-montaj sunt: compuși organici volatili și oxizi de carbon.

La cuplarea conductei proiectată cu cea existentă, precum si in timpul exploatării, in cazul in care au loc remedieri ale defectiunilor aparute accidental se poate evacua in atmosfera o cantitate relativ mica de gaze naturale.

Componentul gazului ce se transporta prin conducta, respetic CH4, CO2, N2, C2H6, C3H8 sunt elemente nepoluante și au viteză de dispersie mare in aer atmofseric.

**Protecția calității apelor:**

Instalaţiile proiectate nu produc agenţi poluanţi pentru apele subterane şi de suprafaţă în timpul execuţiei lucrărilor şi nici după darea în folosinţă a obiectivului.

Nu se impun măsuri de protecţie a apei pe parcursul execuţiei lucrării şi nici după darea în folosinţă a obiectivului.

**Protecția împotriva zgomotului și vibrațiilor:**

Nivelul de zgomot se va încadra în limitele impuse de SR 10.009/2017. Se vor respecta de asemenea prevederile Ord. MS nr. 119/2014, actualizat în 2023 pentru aprobarea Normelor de igienă și sănătate publică privind mediul de viață al populației, cu modificările și completările ulterioare.

**Protecția solului și a subsolului:**

* **surse de poluanți pentru sol, subsol și ape freatice:**

Culoarul de lucru pentru conductele subternae ale retelei de distributie proiectate este cu grad de ocupare temporara 100%.

Pe durata exploatării conductei nu se produce poluarea solului, a subsolului sau a apelor freatice. Eventualele lucrari de reparatie la condcuta se vor face respectand prevederile de refacere si redare a terenului folosintei avute inainte de executia lucrarii.

Deșeurile dintimpul exploatării, vor fi colectate selectiv, depozitate în locuri special amenajate și evacuate de către un operator economic autorizat.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrarile vor fi executate numai cu societati autorizate, astfel incat sa nu existe risc de accidente; prin proiect au fost luate toate masurile de siguranta astfel incat sa nu existe risc de accident;

**g) *riscurile pentru sănătatea umană* –** Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023 cu modificarile si completarile ulterioare;

***2. Amplasarea proiectelor:***

***a) utilizarea actuala și aprobata a terenurilor:***

Imobilul este situat in jud. Brasov, com. Mândra, sat Mândra, in temeiul reglementarilor documentatiei de urbansim nr. 31150/1998(Mândra) din 1999, faza PUG, aprobata prin Hotararea Consiliului Judetean Brasov nr. 110 din 23.12.1999 și Hotararea Consiliului Local Mandra nr. 27/2016 pentru prleungirea valabilitatiii PUG pana in 30.12.2023.

Folosinta actuala: teren cu retea de distributie gaze naturale

Destinatia conform PUG la data prezentei: identic cu folosinta actuala, conform Certificatului de urbanism nr. 9/16.01.2023, eliberat de Primăria Comunei Mândra;

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –***nu este cazul;

***iv) rezervatii și parcuri naturale –***nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul*;*

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri – nu este cazul;***

***vii) zone cu densitate mare a populatiei –*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: aria geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării lucrărilor propuse prin proiect;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *–* nu este cazul ;

***h) posibilitatea de reducere efectiva a impactului –*** *nu este cazul.*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* Proiectul propus nu  **intra** sub incidentaOUG nr. 57/2007 *privind regimul ariilor naturale protejate,*

*conservarea habitatelor naturale, a florei și faunei salbatice*, cu modificările și completările ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

-proiectul propus **intră** sub incidența prevederilor art. 48 și nu intră sub incidența art. 54 din Legea Apelor nr. 107/1996 cu modificările și completările ulterioare. Titularul deține avizul de gospodărire a apelor nr...... din ........emis de ADMINISTRAȚIA NAȚIONALĂ **APELE ROMÂNE** ADMINISTRAȚIA BAZINALĂ DE APĂ OLT SISTEMUL DE GOSPODĂRIRE A APELOR BRAȘOV.

**Măsurile și condițiile de realizare a proiectului în conformitate cu Avizul de gospodărire a apelor nr. ..... din ...**emis de ADMINISTRAȚIA NAȚIONALĂ **APELE ROMÂNE** ADMINISTRAȚIA BAZINALĂ DE APĂ OLT SISTEMUL DE GOSPODĂRIRE A APELOR BRAȘOV.

1. Se vor respecta prevederile din documentaţia tehnică înaintată spre avizare precum şi condiţiile din Certificatul de Urbanism.
2. **Orice modificare de soluție față de cea avizată duce la obținerea unui nou aviz de gospodarire a apelor, în caz contrar avizul emis este considerat nul.**
3. **Elaboratorul documentaţiei tehnice îşi asumă responsabilitatea exactităţii datelor şi informaţiilor cuprinse în prezentul proiect, conform Ordinului nr. 828 din 2019, anexa 1, cap. II. Procedura de emitere a avizului de gospodãrirea apelor – art. 9(6).**
4. **Conform Legii Apelor nr. 107/1996 cu modificările și completările ulterioare Art. 81, alin. (3^4), beneficiarii lucrărilor de tip traversări/subtraversări bunuri administrate de Administrația Națională ”Apele Române”, au obligativitatea plății tarifului de utilizare.**
5. Execuția lucrărilor avizate nu va pune în pericol lucrările existente în albiile și malurile cursurilor de apă, precum și execuția altor lucrări hidrotehnice necesare în viitor;
6. Este interzisă modificarea sau reducerea secțiunii de curgere a apei în timpul execuției și

exploatării lucrărilor care fac obiectul prezentului aviz de gospodărire a apelor.

1. Pe perioada de execuție a lucrărilor, constructorul va permite in caz de necesitate accesul si intervenția pentru execuția unor lucrări sau acțiuni necesare în caz de inundații, poluări

accidentale sau alte situații specifice cursurilor de apă;

1. Pe toata durata de execuție a lucrărilor de investiții, beneficiarul are obligația să asigure

scurgerea liberă a apelor și să nu obtureze secțiunea de curgere;

1. În timpul execuției lucrărilor se interzice depozitarea materialelor de orice fel, a utilajelor sau a altor echipamente în albiile sau pe malurile cursurilor de apă.
2. După finalizarea lucrărilor, constructorul va salubriza și igieniza cursul de apă de resturile

materialelor rămase;

1. Orice avarie survenită la lucrări în timpul execuției sau exploatării acestora, datorită viiturilor sau a altor evenimente independente de activitatea de întretinere și exploatare a lucrărilor hidrotehnice revine în sarcina constructorului;
2. Beneficiarul are obligația, conform Legii Apelor 107/1996, să anunțe la S.G.A Brașov data începerii lucrărilor, cu cel puţin 10 zece zile înaintea începerii acestora.
3. În cazul în care pe perioada de execuție apar elemente noi, neprecizate în documentația tehnică de fundamentare, beneficiarul are obligația să solicite aviz modificator de gospodărire a apelor.
4. Pe toata perioada de execuție a lucrărilor se vor lua măsurile care se impun pentru evitarea

producerii de poluări accidentale. Orice poluare accidentală produsă de beneficiar va fi anunțată în timp util la Dispecerat SGA Brașov (telefon 0268/414567).

**Conditiile de realizare a proiectului:**

1. Se vor respecta prevederile OUG nr.195/2005, aprobată prin Legea nr.265/2006 cu modificările şi completările ulterioare, privind protecţia mediului;
2. Se vor respecta prevederile OUG nr. 57/2007, privind regimul ariilor naturale protejate, conservarea habitatelor naturale, a florei si faunei salbatice, aprobate prin Legea nr. 49/2011 cu modificarile si completarile ulterioare;
3. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
4. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta;
5. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
6. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
7. Se va respecta programul de lucru impus de Primăria Comunei Mândra în concordanta cu programul de odihna a locuitorilor din zona în conformitate cu Legea nr. 61/1991 cu modificarile și completarile ulterioare, privind linistea publica, pe toata perioada de execuție a lucrărilor de demolare;
8. Se va acorda atenţie manevrării utilajelor în apropierea zonelor locuite; Se vor lua măsuri corespunzatoare de a nu degrada sau ocupa terenul din zona limitrofa;
9. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
10. Se va evita depozitarea necontrolata a deșeurilor rezultate;
11. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
12. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
13. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
14. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
15. În vederea menținerii calității aerului, în parametri optimi, în zona amplasamentului, se vor respecta următoarele conditii:

* utilizarea apei, pentru suprimarea prafului în cantitatile, frecventa și proportiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* pe spatiile verzi, acolo unde, pentru efectuarea lucrărilor, s-a îndepartat stratul vegetal, la finalizarea acestora, vegetatia va fi replantata;
* minimizarea activităților generatoare de praf (taiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de constructie sau deșeuri, pentru prevenirea imprastierii cauzata de vant;

1. Oprirea motoarelor tuturor vehiculelor aflate în stationare, în zona șantierului;
2. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
3. În cazul unor poluări accidentale proiectantul şi constructorul răspund în solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;
5. Se vor respecta prevederile HG nr.1756/2006 cu modificările și completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil și de neşters marcajul european de conformitate CE, însoţit de indicarea nivelului garantat al puterii sonore;
6. Se vor alege trasee optime din punct de vedere al protectiei mediului, pentru deplasarea vehiculelor care transporta materiale de constructie care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
7. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
8. Titularul proiectului raspunde pentru refacerea zonelor afectate de implementarea proiectului;
9. Terenul afectat temporar de lucrări, va fi adus la starea iniţială de utilizare;
10. Se vor respecta prevederile Legii nr. 17/2023 pentru aprobarea Ordonantei de urgenta a Guvernului nr. 92/2021 privind regimul deseurilor;
11. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de șantier se va realiza astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de șantier și a vecinătăţilor), după caz;

• întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili și uleiuri uzate pe sol/apă și de alte substanţe toxice și periculoase;

• se interzice stocarea temporară și depozitarea carburanţilor și substanţelor periculoase în zona aferenta amplasamentului;

• în perioada de execuție a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de șantier cu roţile autovehiculelor şi/sau caroseria murdară;

25) In vederea mentinerii calitatii aerului, in parametrii optimi pentru pulberi, respectiv,  PM 2,5 si PM 10, in zona amplasamentului, in perioada lucrarilor de constructie se vor respecta urmatoarele conditii:

* utilizarea materialelor speciale (folie de plastic, plasa etc) cu care se va acoperi molozul pana la transportul lui;
* utilizarea apei, pentru suprimarea prafului, in cantitatile, frecventa si proportiile necesare in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
* curatarea  rotilor vehiculelor care ies de pe santier;
* oprirea motoarelor tuturor vehiculelor aflate in statioanare, in zona santierului;

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare:

- art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea si autenticitatea documentelor depuse la dosar se face raspunzator titularul proiectului.**

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

-anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinulministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A., ȘEF BIROU C.F.M.,**

**Liliana Cristina COPACEA Mirela MOISA**

**ÎNTOCMIT: ÎNTOCMIT:**

**Consilier Alexandra Mihaela SIPOS Consilier Iulia ENE**